অ্যালজি গের্স
ডোনাল্ড রেবার্ন অ্যালজার্নন গের্স (ইংরেজি: Algy Gehrs; জন্ম: ২৯ নভেম্বর, ১৮৮০ - মৃত্যু: ২৫ জুন, ১৯৫৩) দক্ষিণ অস্ট্রেলিয়ার পোর্ট ভিক্টর এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ও অস্ট্রেলীয় রুলস ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০৪ থেকে ১৯১১ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন অ্যালজি গের্স।